སྐད་ཡིག་ནི་མི་དང་མིའི་བར།མི་རིགས་དང་མི་རིགས་ཕན་ཚུན་བར་འབྲེལ་འདྲིས་བྱེད་པའི་ལག་ཆ་གཙོ་བོ་དང་འགྲོ་བ་མིའི་རིགས་ཀྱི་རིག་གནས་ཀྱི་གྲུབ་ཆ་གལ་ཆེན་ཞིག་ཡིན་ཕྱིར།མཚོ་ནུབ་ཁུལ་གྱིས་མི་རིགས་མཐུན་སྒྲིལ་གྱི་གལ་ཆེན་རང་བཞིན་དང་མེས་རྒྱལ་གྱི་བཀའ་དྲིན་བརྗོད་གཞིར་བཟུང་སྟེ་སྐབས་རིམ་སོ་སོའི་སློབ་གྲྭ་ཆུང་འབྲིང་གི་སྙན་ངག་གྱེར་འདོན་འགྲན་ཚོགས་དུས་ལྟར་སྤེལ་ཞིང་།ཕ་སྐད་རིག་གནས་དང་མེས་རྒྱལ་གྱི་ལོ་རྒྱུས་ལ་གཅེས་འཛིན་བྱེད་དགོས་པར་དྲན་སྐུལ་བྱས།ཐེངས་འདིའི་འགྲན་སྡུར་ལ་སློབ་ཆུང་ཚན་ཁག་དང་སློབ་འབྲིང་ཚན་ཁག་སོ་སོར་ཕྱེས་ནས་ཛ་དྲག་གི་འགྲན་སྡུར་བྱས་མཐར།སློབ་འབྲིང་རིམ་པ་དང་སློབ་ཆུང་རིམ་པར་སོ་སོར་ཨང་དང་པོ་གཅིག་དང་ཨང་གཉིས་པ་གཉིས།ཨང་གསུམ་པ་གསུམ་དང་རྟིང་སྐུལ་བྱ་དགའ་བཅོ་བརྒྱད་བཅས་སུ་དགར་ཡོད་ལ།གཏེར་ལམ་རྫོང་མཐོ་རིམ་སློབ་འབྲིང་ནས་ཡོང་བའི་སློབ་གྲོགས་ཚེ་བརྟན་རྡོ་རྗེ་དང་ཟླ་བ་སྒྲོལ་མ་གཉིས་ལ་སློབ་འབྲིང་རིམ་པའི་བྱ་དགའ་ཨང་དང་པོ་ཐོབ་པ་དང་།འབྲི་ཆུའི་འགོ་ཁུངས་མི་རིགས་སློབ་གྲྭ་ནས་ཞུགས་པའི་སློབ་གྲོགས་གུ་རུ་འཚོ་ལ་སློབ་ཆུང་རིམ་པའི་བྱ་དགའ་ཨང་དང་པོ་ཐོབ།